მონ-ველანი
მონ-ველანი (ფრანგ. Mont Vélan) — მთა პენინის ალპებში, შვეიცარია-იტალიის საზღვარზე. 3 727 მ სიმაღლით იგი უმაღლესი მწვერვალია, რომელიც აღმართულია დიდი სენ-ბერნარის უღელტეხილსა და გრან-კომბენის მთას შორის. მის ჩრდილოეთ კალთაზე გაწოლილია ორი დიდი მყინვარი. მონ-ველანი მდებარეობს ბურ-სენ-პიერის მუნიციპალიტეტის სამხრეთით, ვალეს კანტონში და აოსტის ხეობაში მდებარე ეტრუბლის კომუნის ჩრდილოეთით. ამავე მასივზე, ძირითადი მწვერვალის ჩრდილოეთით აღმართულია მცირე მწვერვალი პეტი-ველანი (ფრანგ. პატარა ველანი).